मैं उस समय घर में खाना पका रही थी। मेरे पड़ोस की महिला खेत में मौजूद थी। पुलिस वाले पकड़ कर उन्हें ब्लॉक मुख्यालय स्थित कैम्प ले गए। मेरे पड़ोस की महिला ने 30 किमी पैदल चलकर उनका पीछा किया । तब तक हमारे गांव में खबर फैल गई थी कि गांव के पुरुषों को पुलिस उठा कर ले गई है । तब तक पड़ोस की महिला भी वापस आ गई थी उसने कुंती को बताया कि उसके पति और गांव के बाकी लोगों को ब्लाक मुख्यालय ले जाया गया है, जहां एक बस में बैठाया जा रहा था । गांव वाले समझ गए कि उन्हें जिला मुख्यालय ले जाया गया है । कुंती बताती है अब उनके घर में कोई पुरुष नहीं बचा था। खेत में हल के साथ बैल बंधे हुए थे जिसको उसने जा कर खोला और घर ले आयी।